Държавен вестник, бр. 11, 2011 г., стр. 7

БРОЙ  11	
Д Ъ Р Ж А В Е Н  В Е С Т Н И К 	
СТР.  7  
(2) В едномесечен срок след утвърждаването 
на операторския план по чл. 5, ал. 1 собствени­
кът/операторът на означена ЕКИ информира 
компетентния министър за лицето, определено 
за служител за връзка по ал. 1.
(3) Информацията, предавана между служи­
теля за връзка по ал. 1, собственика/оператора 
на означена ЕКИ и компетентния министър, е 
със съответното ниво на класификация съгласно 
ЗЗКИ и правото на ЕС.
(4) Служителят за връзка по ал. 1 информира 
незабавно съответния министър при установя­
ване на рискове и заплахи за съответната ЕКИ.
Чл. 7. (1) Министърът на вътрешните ра­
боти или определено от него длъжностно лице 
е национална точка за контакт за Република 
България по защитата на ЕКИ.
(2) Министърът на вътрешните работи или 
определено от него длъжностно лице координира 
въпросите по защитата на ЕКИ в Република 
България с останалите държави – членки на 
ЕС, и с Европейската комисия.
(3) Националната точка за контакт по ал. 1 
ежегодно информира Европейската комисия за:
1. броя на означените ЕКИ по сектори и 
броя на държавите членки, зависими от всяка 
означена ЕКИ;
2. броя на инфраструктурите по сектори, за 
които са проведени обсъждания относно пра­
говете на междусекторните критерии.
Чл. 8. (1) В срок една година след означава­
нето на ЕКИ компетентният министър извършва 
оценка на заплахите в подсекторите с ЕКИ и 
упражнява  постоянен  контрол.
(2) Компетентният министър на всеки две 
години чрез националната точка за контакт по 
чл. 7, ал. 1 представя на Европейската комисия 
доклад относно видовете уязвими места, заплахи 
и рискове, открити за секторите с ЕКИ.
Чл. 9. Писмена или устна информация за 
защитата на критичните инфраструктури, която 
е представена на други държави – членки на 
ЕС, или на Европейската комисия, се използ­
ва само за целите на защита на критичните 
инфраструктури.
Допълнителни разпоредби
§ 1. По смисъла на постановлението:
1. „Критична инфраструктура“ означава 
елемент, система или части от нея, които са 
от основно значение за поддържането на жи­
зненоважни обществени функции, здравето, 
безопасността, сигурността, икономическото 
или социалното благосъстояние на населението 
и чието нарушаване или унищожаване би имало 
значителни последици за Република България 
в резултат на невъзможността да се запазят 
тези функции.
2. „Европейска критична инфраструктура“ 
означава критична инфраструктура, разполо­
жена на територията на Република България, 
чието повреждане или разрушаване би оказало 
съществено негативно влияние върху поне още 
една държава – членка на ЕС. Значимостта на 
това негативно въздействие се оценява чрез 
взаимносвързани критерии, които включват 
последствия, загуби или щети, произтичащи от 
междусекторни зависимости, свързани с безо­
пасността и сигурността на инфраструктурата 
на енергетиката, на транспорта или на други 
видове инфраструктура.
3. „Анализ на риска“ означава отчитане на 
съответните сценарии за действие при различни 
потенциални заплахи с цел да се извърши оценка 
на уязвимостта и на евентуалните негативни 
последици от нарушаването или унищожаването 
на дадена критична инфраструктура.
4. „Информация, свързана със защитата на 
критичните инфраструктури“ означава факти 
относно дадена критична инфраструктура, ко­
ито, ако бъдат оповестени и разкрити, могат 
да бъдат използвани за планиране и/или за 
извършване на действия с цел причиняване на 
повреди или унищожаване на обекти, елементи 
или инсталации от критичната инфраструктура.
5. „Защита“ означава всички дейности, целя­
щи гарантиране на нормалното функциониране, 
непрекъснатостта и целостта на критичните 
инфраструктури с цел възпиране, намаляване, 
смекчаване или неутрализиране на заплахите, 
рисковете или уязвимостта им.
6. „Собственици/оператори на европейски 
критични инфраструктури“ означава физиче­
ски лица, юридически лица или организации, 
които отговарят за инвестирането във или за 
нормалното функциониране, непрекъснатостта 
и целостта на определен елемент, система или 
част от тях, означени като ЕКИ.
§ 2. Постановлението въвежда изисквани­
ята на Директива 2008/114/ЕО на Съвета от 
8 декември 2008 г. относно установяването и 
означаването на европейски критични инфра­
структури и оценката на необходимостта от 
подобряване на тяхната защита.
Преходни и заключителни разпоредби
§ 3. Изпълнението на постановлението се 
възлага на министъра на вътрешните работи, 
на министъра на икономиката, енергетиката 
и туризма и на министъра на транспорта, 
информационните технологии и съобщенията.
§ 4. Постановлението се приема на основание 
чл. 105, ал. 2 от Конституцията на Република 
България.
§ 5. Постановлението влиза в сила в деня 
на обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Росен Желязков